



МОДЕЛ УГОВОРА

 УГОВОР О ЈАВНОЈ НАБАВЦИ УСЛУГА


закључен између:

1. ОПШТИНСКА УПРАВА ОПШТИНЕ ЉИГ, са седиштем у Љигу, Карађорђева бр.7, ПИБ 101286153, матични број 07099665,  коју заступа Милан Јанићијевић, начелник општинске управе (у даљем тексту: Наручилац)

и

2.  ________________________________, са седиштем у _______________________, улица__________________________, ПИБ _______________________, матични број _____________________, рачун бр. ____________________________ отворен код пословне банке ____________________________, телефон __________; факс _____________;  које заступа директор ____________________________, (у даљем тексту: Извршилац посла) 



Члан 1.

Уговорне стране констатују:
· да је Општинска управа Општине Љиг, у својству Наручиоца, спровела поступак јавне набавке  Број , ради закључења уговора за набавку услуга - Израда Плана генералне регулације насељеног места Љиг  ЦПВ ознака: 71410000 – Услуге просторног планирања.
-     да је Извршилац посла доставио Понуду број: ______________ (попуњава
      Наручилац) од _____ 2024. године, која се сматра саставним делом овог уговора;
· да је Наручилац донео Одлуку о додели уговора број: _____________ од ____ 2024.   године (попуњава Наручилац), којом је изабрана понуда Извршиоца посла као  најповољнија за извршење услуге  - Израда Плана генералне регулације насељеног места Љиг.
· 
	ПРЕДМЕТ УГОВОРА
Члан 2.

        Извршилац посла се обавезује да за потребе Наручиоца изради План генералне регулације насељеног места Љиг, у свему према својој понуди број__________ која чини саставни део овог уговора, у роковима из члана 3. Уговора.
Израда Плана генералне регулације насељеног места Љиг обухвата:
-Израду Елабората за потребе раног јавног увида
-Поступање по примедбама и Одлукама из Извештаја Комисије по обављеном раном јавном увиду;
-Израду Нацрта Плана генералне регулације насељеног места Љиг за потребе јавног увида;
-Поступање по примедбама и Одлукама из Извештаја Комисије по обављеном јавном увиду;

РОК ИЗВРШЕЊА УСЛУГЕ
Члан 3.
Рокови израде Плана генералне регулације утврђују се на следећи начин:
- рок за предају Елабората за потребе спровођења процедуре раног јавног увида износи ___________дана(максимално 90 календарских дана) од дана достављања геодетских подлога ;
	- рок за поступање по примедбама и одлукама из Извештаја о обављеном раном јавном увиду, износи __________дана(максимално 10 календарских дана) од дана достављања Извештаја о обављеном раном јавном увиду;
	- рок за предају Нацрта Плана генералне регулације насељеног места Љиг  поступљеним у складу са Извештајем о обављеном раном јавном увиду, а за потребе спровођења поступка јавног увида износи до ________ дана (максимално 90 календарских дана) од дана достављања Извештаја;
- рок за поступање по Извештају о обављеном јавном увиду и евентуалним корекцијама Нацрта Плана генералне регулације насељеног места Љиг је_________дана ( максимално 10 календарских дана) од достављеног Извештаја о обављеном јавном увиду;
Време потребно за прибављање дозвола и сагласности надлежних институција не рачуна се у рок израде Плана генералне регулације насељеног места Љиг.

ВРЕДНОСТ УГОВОРА И НАЧИН ПЛАЋАЊА

Члан 4.

      Уговорне стране утврђују да цена по предмету овог уговора износи укупно ________________ динара без ПДВ-а, односно ___________________ динара са ПДВ-ом.
      Цена у понуди је фиксна и не може се мењати услед повећања цене елемената на основу којих је одређена.
      Наручилац се обавезује да након пријема фактуре кроз систем е фактуре ( са пратећим документом о извршеној услузи), у року од 45 дана од дана пријема истих, плати износ на рачун извршиоца услуге број ____________________ који се води код банке ____________________ следећом динамиком:
· 10% од уговорене вредности услуге након предаје Елабората за потребе спровођења процедуре Раног јавног увида;
· 50% од уговорене вредности након поступања по Извештају о обављеном Раном јавном увиду;
· 30% од уговорене вредности након предаје Нацрта Плана генералне регулације за потребе спровођења процедуре јавног увида;
· 10% од уговорене вредности након поступања по Извештају о обављеном Јавном увиду;

Средства потребна за реализацију овог уговора су обезбеђена у текућој буџетској години и плаћање се врши са позиција : апропријација _____ ; економска класификација ______ ЈББК 06036, а обавезе које доспевају наредне буџетске године биће реализоване највише до износа средстава која ће им за ту намену бити одобрена у тој буџетској години.

ОБАВЕЗА ИЗВРШИОЦА ПОСЛА
Члан 5.
Извршилац посла је обавезан да:

1. активно учествује у свим фазама израде и усвајања Плана генералне регулације насељеног места Љиг (спровођење процедуре раног јавног увида,стручне контроле,јавног увида и усаглашавања и поступања по мишљењима надлежних органа на предлог акта којим се утврђује план);
2. за потребе одржавања раног јавног увида и прибављања услова за израду плана генералне регулације насељеног места Љиг припреми одговарајући материјал и достави аналогно и дигитално одговарајући број примерака Наручиоцу;
3. за потребе одржавања стручне контроле и спровођења процедуре јавног увида припреми и преда Наручиоцу одговарајући број комплета текстуалног и графичког дела планског документа,Извештај о стратешкој процени утицаја,као и одговарајуће презентације;
4. Достави Наручиоцу одговарајући број комплета Плана генералне регулације насељеног места Љиг са текстом објављеним у Службеном гласнику РС у тврдо укориченом повезу, 2 у аналогном и 1 у дигиталном облику . Текстуални део се у дигиталном облику предаје у *.doc и *.pdf, а графички део у *.shp или *.dwg отвореном/изворном формату, и *.pdf и *.jpg прегледном формату резолуције 300 dpi, односно у складу са Правилником о садржини, начину и поступку израде докумената просторног и урбанистичког планирања

ОБАВЕЗЕ НАРУЧИОЦА ПОСЛА
		Члан 6.
Обавезе наручиоца су:

1. Прибављање катастарско топографских подлога за израду;
2. Прибављање услова надлежних јавних предузећа и установа;
3. Достављање обрађивачу све потребне планске и техничке документације која треба да буде уграђена у планска решења;
4. Организовање упознавања обрађивача са стањем на терену и организовање потребних састанака на локалном нивоу


ИЗМЕНА УГОВОРА
Члан 7.

Наручилац може дозволити измене битних елемената уговора, током трајања уговора, у складу са одредбама чл. 156-161. Закона, на основу образложеног писаног захтева Извршиоца посла, из разлога на које Извршилац посла није могао утицати и које није могао предвидети у време подношења понуде. 
На основу образложеног захтева Извршиоца посла, Наручилац може дозволите измене у погледу рока извршења обавезе, само уколико нису настале кривицом Извршиоца посла, уколико је до кашњења дошло због радњи надлежних органа и институција или су последица више силе.
Уколико измену уговора предлаже Извршилац посла Наручиоцу, дужан је да поднесе захтев у року од 2 (два) дана од дана сазнања за околности, а најкасније у року од 5 (пет) дана пре истека коначног рока за извршење услуге овог Уговора. 
Све измене и допуне овог уговора су пуноважне искључиво ако су састављене у форми анекса уговора и ако су анекс потписале обе уговорне стране. 

СРЕДСТВО ОБЕЗБЕЂЕЊА
Члан 8.

  Извршилац посла се обавезује да у року од 10 дана од дана закључења уговора, преда Наручиоцу:
1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив.
Банкарска гаранција за добро извршење посла издаје се у висини од 10% од укупне вредности уговора без ПДВ-а, са роком важности који је 60 дана дужи од датума завршетка уговора. 
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. 
Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). Износ на који гласи банкарска гаранција мора бити у динарима.
У случају продужења рока важења банкарске гаранције за добро извршење посла, износ те гаранције се не може смањити.

	ВИША СИЛА
Члан 9.

		Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.  
		Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти. 
	Страна у уговору погођена вишом силом, одмах ће у писаној форми обавестити другу страну о настанку околности изазване вишом силом доставити одговарајуће доказе.  

УГОВОРНА КАЗНА
Члан 10.

Извршилац услуге се обавезује да за неоправдано кашњење у извршавању уговорне обавезе плати наручиоцу на име уговорне казне 2% уговорене вредности за сваки дан неоправданог закашњења,с тим што уговорена казна ни у ком случају не може прећи износ од 5% укупно уговорене вредности.

РАСКИД УГОВОРА
                                                           Члан 11.

            У случају да уговорне стране не изврше своје обавезе на начин и у роковима утврђеним овим уговором, уговор се може једнострано раскинути.
		У случају из става 1. овог члана, уговорна страна је дужна да о томе, писаним путем обавести другу уговорну страну, у року од 15 дана пре дана раскида уговора, уз навођење разлога за раскид уговора.
		Уговорне стране могу споразумно раскинути уговор. Наведеним актом, уговорне стране ће регулисати међусобна права и обавезе доспеле до момента раскида уговора.
		Уколико Наручилац претрпи штету услед неиспуњења уговорних обавеза од стране Извршиоца посла, Извршилац посла је дужан да му надокнади штету у целини.

Члан 12.

             Комуникација између наручиоца и извршиоца услуге обављаће се преко овлашћених лица или директно.
             Писмена  се достављају писаним путем,односно путем поште, електронске поште или факсом.

ПРЕЛАЗНЕ И ЗАВРШНЕ ОДРЕДБЕ

	Члан 13.
За све што није регулисано овим уговором примењиваће се одредбе Закона који регулишу облигационе односе и одредбе Закона о планирању и изградњи и Закона о просторном плану Републике Србије.

Члан 14.
Све спорове који проистекну у реализацији овог уговора, уговорне стране ће решавати споразумно, у супротном уговарају надлежност Привредног суда у Ваљеву.

Члан 15.
		Овај уговор је закључен у 4 (четири) истоветна примерка од којих по 2 (два) припада свакој уговорној страни.



        ИЗВРШИЛАЦ	НАРУЧИЛАЦ

______________________                                                     ___________________



